נחמיאש על משלי ו יד
תהפוכות בלבו חורש רע בכל עת מדיינים ישלח. אומר לך [הן] ומחשב בלבו להפכו ללאו. חורש רע בכל עת. טעם חורש כמו "חושב", ואינן זר מלשון חרישה, מה החורש הזה מכין מקום לזמן הזריעה, אף החושב רעה מכין מקום ותחבולות איך יעשנה. מדיינים ישלח, המכתב "מודנים" והמקרא מדיינים, והוא מענין "איש מדון" . ויש מפרשים ישלח מענין "שלחו באש מקדשך" , שמשלח מדנים לחרחר ריב ולחממו, להדליק צרבת מכות אש מדינים המריבים: